ബി.ജെ.പി, ബി.എസ്.പി എം.എല്.എമാര് എസ്.പിയില് ലഖ്നോ: നിയമസഭ തെരഞ്ഞെടുപ്പ് പടിവാതിക്കല് എത്തിനില്ക്കെ ഉത്തര്പ്രദേശില് എം.എല്.എമാരുടെ കൂടുമാറ്റം തകൃതി. ബി.ജെ.പി, ബി.എസ്.പി നിയമസഭാംഗങ്ങള് കഴിഞ്ഞ ദിവസം സമാജ്വാദി പാര്ട്ടിയില് ചേര്ന്നു. ഒരു ബി.ജെ.പി എം.എല്.എയും ബി.എസ്.പി വിമതരായ ആറ് എം.എല്.എമാരും അടക്കം ഏഴു പേരാണ് പുതിയതായി അഖിലേഷ് യാദവിെന്റ സാന്നിധ്യത്തില് സമാജ്വാദി പാര്ട്ടിയില് ചേര്ന്നത്. മുഖ്യമന്ത്രി യോഗി ആദിത്യനാഥിനെ പരാജയപ്പെടുത്തണെമന്നും ബി.ജെ.പിയും കോണ്ഗ്രസും ഒരുപോലെയാണെന്നും എം.എല്.എമാരെ പാര്ട്ടിയിലേക്ക് സ്വാഗതം ചെയ്തുകൊണ്ട് അഖിലേഷ് പറഞ്ഞു. സിതാപൂരില് നിന്നുള്ള ബി.ജെ.പി എം.എല്.എ രാകേഷ് റാത്തോര്, ബി.എസ്.പി വിമത എം.എല്.എമാരായ അസ്ലം റെയ്നി, സുഷമ പട്ടേല്, അസ്ലം അലി, ഹകിം ലാല് ബിന്ദ്, മുജ്തബ സിദ്ദീഖി, ഹര്ഗോവിന്ദ് ഭാര്ഗവ എന്നിവരാണ് ശനിയാഴ്ച ബി.എസ്.പിയില് ചേര്ന്നത്. പരാജയം ആസന്നമായതിനാല് സംസ്ഥാനത്ത് 403 മുഖ്യമന്ത്രിമാരെ പ്രഖ്യാപിച്ചാല് പോലും മണ്ഡലങ്ങളിലേക്ക് ആവശ്യത്തിന് സ്ഥാനാര്ഥികളെ കിട്ടാത്ത അവസ്ഥ ബി.ജെ.പിക്കുണ്ടാകുമെന്ന് അഖിലേഷ് പരിഹസിച്ചു.